หุ้นสหรัฐปิดร่วง/น้ำมัน,ทองคำพุ่งแรง
หุ้นดาวโจนส์ปิดร่วง 809.28จุด ด้านราคาน้ำมันพุ่ง 3.16 ดอลลาร์ ขณะที่ทองคำบวก 8.10 ดอลลาร์
27 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,240.18 จุด ลดลง 809.28 จุด หรือ -2.38%, ดัชนี เอสแอนด์พี 500 ปิดที่ 4,175.20 จุด ลดลง 120.92 จุด หรือ -2.81% และดัชนีแนสแดค ปิดที่ 12,490.74 จุด ลดลง 514.11 จุด หรือ -3.95% นักลงทุนวิตกกังวลว่าเศรษฐกิจทั่วโลกจะได้รับผลกระทบจากสงครามรัสเซีย-ยูเครน, การเร่งปรับขึ้นอัตราดอกเบี้ยของธนาคารกลางสหรัฐ (เฟด) และจีนใช้มาตรการล็อกดาวน์เพื่อสกัดการระบาดของโรคโควิด-19สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 3.16 ดอลลาร์ ปิดที่ 101.70 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 2.67 ดอลลาร์ ปิดที่ 104.99 ดอลลาร์ต่อบาร์เรล ท่ามกลางความกังวลเกี่ยวกับอุปสงค์น้ำมัน หลังจากที่กองทุนการเงินระหว่างประเทศ (ไอเอ็มเอฟ) ประกาศปรับลดตัวเลขคาดการณ์การขยายตัวของเศรษฐกิจโลกราคาทองคำโคเม็กซ์งวดส่งมอบเดือนมิถุนายน เพิ่มขึ้น 8.10 ดอลลาร์ ปิดที่ 1,904.10 ดอลลาร์ต่อออนซ์